CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VUITÈ PROGRAMA DE RESIDÈNCIES DE CREACIÓ I INVESTIGACIÓ ARTÍSTICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24468)
  + [Valencià](/va/acuerdo/24063)






Selector de idioma

Leer

* [Español](/es/acuerdo/24147)
* [Valencià](/va/acuerdo/24188)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VUITÈ PROGRAMA DE RESIDÈNCIES DE CREACIÓ I INVESTIGACIÓ ARTÍSTICA[Butlletí Oficial Universitat d'Alacant](/ca/Publicacion)
===================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VUITÈ PROGRAMA DE RESIDÈNCIES DE CREACIÓ I INVESTIGACIÓ ARTÍSTICA

Data d'aprovació
:   31/03/2022

Data de publicació
:   04/04/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/24351)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24883)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24966)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VUITÈ PROGRAMA DE RESIDÈNCIES DE CREACIÓ I INVESTIGACIÓ ARTÍSTICA&url=https://www.boua.ua.es/va/acuerdo/24987)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VUITÈ PROGRAMA DE RESIDÈNCIES DE CREACIÓ I INVESTIGACIÓ ARTÍSTICA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 31 de març de 2022

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VUITÈ PROGRAMA DE RESIDÈNCIES DE CREACIÓ I INVESTIGACIÓ ARTÍSTICA.

CURS: 2021-2022

BASES

Aquestes bases regulen la convocatòria del vuitè programa de residències de creació i investigació en art contemporani amb l'objectiu de secundar, promocionar i difondre la creació i la investigació artística, així com la seua transferència a la ciutadania.

1. OBJECTE DE LA CONVOCATÒRIA

L'objecte de la convocatòria és la concessió de 5 beques per a la realització de cinc projectes artístics en les instal·lacions del Museu de la Universitat d'Alacant.

2. DURACIÓ, ESPAIS I HORARIS

Les residències es desenvoluparan del 12 al 23 de setembre de 2022, a la sala Sempere del Museu de la Universitat d'Alacant, en horari de 9 a 20 h, de dilluns a divendres.

3. MODALITAT

El programa es desenvoluparà tant de manera presencial com telemàtica.

4. PARTICIPANTS

Poden participar-hi artistes o col·lectius de qualsevol edat i nacionalitat.

5. DISCIPLINES

El programa de creació i investigació està obert a qualsevol disciplina artística dins de les arts visuals.

6. PRESENTACIÓ SOL·LICITUDS

Caldrà enviar un únic projecte en PDF a [ofz.otnmljcsvtpmj@vf.qe](mailto:oua.nnvqynlizocpa@jp.gg)  que no excedisca 10mb i que continga la documentació del projecte a realitzar (descripció, esbossos, fotografies, etc.), obres anteriors i currículum amb dades personals de l'artista o col·lectiu. A més, caldrà indicar si se sol·licita la borsa de viatge i allotjament.

7. BAREM

Els projectes presentats es valoraran d'acord amb els criteris següents:

* Qualitat: 25 %
* Innovació: 25 %
* Originalitat: 25 %
* Adequació espai temporal: 25 %

8. TERMINI DE LLIURAMENT DE SOL·LICITUDS

La convocatòria es publicarà en el BOUA amb caràcter informatiu, prèviament a la publicació de l'extracte en el DOGV.

El termini per a presentar els treballs comença el dia 2 de maig de 2022 i conclou a les 23:59 h del 3 de juliol de 2022.

9. COMISSIÓ DE SELECCIÓ

La comissió de selecció estarà composta per:

a) La vicerectora de Cultura, Esport i Extensió Universitària, o persona en qui delegue, que presidirà la comissió.

b) Tres persones de l'equip tècnic del Museu de la Universitat d'Alacant en qualitat de vocals.

c) Una persona de l'equip tècnic del Museu de la Universitat d'Alacant que ocuparà la secretaria de la comissió.

10. BEQUES

Es concedeixen un total de 5 beques; quatre estan dotades amb 500 € bruts per a la producció dels projectes; i una, a més dels 500 €, inclou una dotació de 1.000 € bruts en concepte de despeses de viatge i allotjament.

La resolució de la convocatòria es farà pública al llarg del mes de juliol a través de la pàgina web del Museu de la Universitat d'Alacant.

La comissió podrà declarar deserta la convocatòria o solament adjudicar una o diverses beques.

11. MARC LEGAL I PRESSUPOSTARI

La dotació màxima per a aquesta convocatòria és de 3.500 € i està consignada en el capítol 4 del Servei de Cultura, clau orgànica 20.49.6Z.57.78. L'execució de la dotació d'aquesta convocatòria està supeditada a la disponibilitat de liquiditat d'aquesta.

La subvenció assignada a la convocatòria s'ha d'ajustar al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Les persones beneficiaries s'obliguen a facilitar tota la informació que els siga requerida i a complir, si escau, els deures que estableix l'article 14 de la Llei 38/2003, de 17 de novembre.

L'incompliment per part de les persones beneficiàries de les obligacions indicades en la legislació de subvencions i en aquesta convocatòria podrà donar lloc al reintegrament de les ajudes.

12. OBLIGACIONS DE LES I ELS RESIDENTS

Les i els residents es comprometen a tenir acabat el projecte a la finalització de la residència. L'execució dels projectes ha de ser respectuosa amb els espais i la dinàmica diària del MUA. Els projectes han de ser flexibles per a adequar-los al conjunt de l'exposició.

13. JUSTIFICACIÓ DE LES PERSONES BENEFICIÀRIES

La justificació de les persones beneficiaries es realitzarà mitjançant la realització de les residències, com a màxim fins al 23 de setembre de 2022.

14. OBLIGACIONS DEL MUA

El MUA es compromet a realitzar una exposició col·lectiva amb els projectes realitzats a la sala Sempere, el mes de setembre de l'any de la convocatòria.

15. PUBLICACIONS

Atenent al principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions referides en aquestes bases es faran en l'adreça web [www.mua.ua.es](http://www.mua.ua.es), que substitueix la notificació a les persones interessades i produeix els mateixos efectes.

16. CONFIDENCIALITAT

La informació aportada per les i els participants serà considerada confidencial per la comissió.

Els qui participen en aquesta convocatòria donen el seu consentiment a la utilització de les dades bàsiques de les obres, títol i descripció, per a finalitats de promoció de les accions pròpies de foment de la cultura, per part de l'organització.

17. PROTECCIÓ DE DADES

Les dades de caràcter personal que es recullen formaran part dels corresponents fitxers de la Universitat d'Alacant, que tenen com a finalitat la gestió dels expedients derivats d'aquesta convocatòria.

La persona responsable dels fitxers és el gerent de la Universitat d'Alacant.

De conformitat amb les disposicions de la legislació vigent en matèria de protecció de dades, us comuniquem que la Universitat d'Alacant tractarà les dades aportades, així com les contingudes en la documentació que l'acompanye, amb la finalitat de gestionar adequadament la convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades personals no podran ser cedides, llevat d'obligació legal. Així mateix, el material audiovisual i les dades de l'autora o l'autor es publicaran en [mua.ua.es](http://mua.ua.es) i en les seues xarxes socials i en les del Vicerectorat de Cultura, Esport i Extensió Universitària.

Es poden exercir els drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es>).

Es pot consultar la informació addicional i detallada sobre Protecció de dades, els vostres drets i la Política de privacitat de la Universitat d'Alacant en l'enllaç següent: <https://seuelectronica.ua.es/va/privacidad.html>.

18. DRETS DE REPRODUCCIÓ

La Universitat d'Alacant es reserva el dret a la reproducció de les obres sempre que siga sense finalitats lucratives. La Universitat d'Alacant farà constar en futures reproduccions impreses o digitals el nom de l'autor o autora.

La Universitat d'Alacant podrà modificar o fer ús de les obres amb finalitats divulgatives o publicitàries.

19. ACCEPTACIÓ DE LES BASES

La participació en aquest concurs suposa l'acceptació de les bases, que podran ser interpretades per la comissió i el Vicerectorat de Cultura, Esport i Extensió Universitària en els aspectes no previstos inicialment, així com la cessió a la Universitat d'Alacant de tots els drets de propietat intel·lectual que els corresponguen sobre les obres presentades que es requerisquen per a realitzar amb aquestes obres tots els usos previstos en les bases.

20.  RECURSOS

Contra la convocatòria, les bases d'aquesta i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001 de 21 de desembre, d'Universitats i 46 de la Llei 29/1998, de 13 de juliol, reguladora de la Jurisdicció contenciosa administrativa. Davant de les actuacions de la Comissió de Valoració, es podrà interposar el recurs d'alçada previst en l'article 121 de la Llei 39/2015, en el termini d'un mes comptat des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l.

Davant de les actuacions definitives de la comissió de valoració es podrà interposar un recurs d'alçada previst en l'article 112 de la Llei 39/2015, en el termini d'un mes comptador des de l'endemà al de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 31 de març de 2022

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu





[Carretera Sant Vicent del Raspeig s/n  
03682 Sant Vicent del Raspeig - Alacant  
 Tel. 48 871 0519 - Fax 02 120 0888](https://www.google.es/maps/@34.911912,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12156&trk=tyah&trkInfo=tarId%0C7256243568732%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)